Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 353/12/2201	Dunajská Streda, 8.7.2014
EEČ : 2-16-212-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Dunajská Streda
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 28.8.2012, spisová značka 2 Pv 353/12/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 10. marca 2012 v čase o 13,20 hod. viedol osobné motorové vozidlo značky XXXXX striebornej farby, EČV: XXXXX po ceste III/5034 smerom od obce Čenkovce, okres Dunajská Streda, na obec Maslovce, okres Dunajská Streda, v kilometri 2,40 na rovnom úseku cesty a v dôsledku nesprávneho spôsobu jazdy na nesprávnej strane vozovky ľavou prednou časťou vozidla zozadu narazil do chodkyne XXXXX, ktorá kráčala po ľavom okraji vozovky, pričom chodkyňa pri náraze utrpela otras mozgu, podvrtnutie krčnej chrbtice, pomliaždenie hrudnej a brušnej steny a oboch predkolení, s dĺžkou trvania liečby od 10. marca 2012 do 15. apríla 2012 podľa znaleckého posudku.

Uznesením prokurátora Okresnej prokuratúry Dunajská Streda zo dňa 28.8.2012, spisová značka 2 Pv 353/12/2201, bola určená obvinenému skúšobná doba v trvaní 18 mesiacov.
Odôvodnenie:
 Uznesením prokurátorky Okresnej prokuratúry Dunajská Streda sp. zn. 2 Pv 353/12-9 zo dňa 28.08.2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obv. XXXXX stíhanému za prečin ublíženia na zdraví podľa § 158 Trestného zákona, ktorého sa mal dopustiť na tom skutkovom základe, ako je to uvedené vo výrokovej časti tohto uznesenia. 

Uznesenie podľa § 216 ods. 1 Trestného poriadku nadobudlo právoplatnosť dňa 14.09.2012. 

Podľa § 216 ods. 2 Trestného poriadku bola obvinenému určená skúšobná doba na 18 mesiacov, ktorá mu uplynula dňom 14.03.2014.     
 
Po uplynutí skúšobnej doby bolo zisťované, či obvinený počas plynutia skúšobnej doby splnil podmienky uvedené v ustanovení § 217 ods. 1 Trestného poriadku

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z odpisu z registra trestov obvineného vyplýva, že okrem podmienečného zastavenia trestného stíhania tunajšou prokuratúrou, obvinený v ňom nemá žiadny záznam, z miesta trvalého pobytu je hodnotený pozitívne. Zároveň bolo zistené, že obvinený počas plynutia skúšobnej doby nebol príslušným orgánom prejednávaný za priestupok.

Vzhľadom na vyššie uvedené skutočnosti obvinený splnil všetky podmienky pre vyslovenie osvedčenia sa v skúšobnej dobe, a preto bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do 3 dní od  jeho  doručenia  cestou  podpísanej  prokuratúry na Krajskú  prokuratúru v Trnave. Sťažnosť má odkladný účinok.

Mgr. Barbora Hubertová
prokurátorka